શ્રીનગરઃ પાકિસ્તાન તરફથી ઇન્ટરનેશનલ બોર્ડર પર સીઝફાયરનું સતત ઉલ્લધન થઇ રહ્યું છે. ગઇ કાલે મોડી રાતથી RS પુરા સેક્ટરમાં નાના હથિયાર સાથે ફરી ફાયરિંગ કરવામાં આવ્યું હતું, રજોરીમાં પણ ફાયરિંગ કરવામાં આવ્યું હતું. દિવસ દરમ્યાન પણ પાકિસ્તાન તરફથી હિરાનગર, સાંબા અને અખનૂરમાં ફાયરિંગ કરવામાં આવ્યું હતું. ભારતીય સેનાએ તેનો જડબાતોડ જવાબ આપ્યો હતો. પાકિસ્તાનની સીમામાં ભારતીની જવાબી કામગીરીથી ભારે નુકશાન થયું છે. BSF દ્વારા સીમા પર ચુસ્ત બંદોબસ્ત લાદી દેવામાં આવ્યો છે. જ્યારે સીમા સાથે જોડાયેલા ગામના લોકોને ઘરની અંદર રહેવાની જ સલાહ આપવામાં આવી છે.